Rahvastikuministri büroo andmetel on Eesti üks suurima välissündinud elanikkonna suhtarvuga riike Euroopas.    Nimelt selgub büroo koostatud Rahvuskaaslaste programmist, et eestlaste koguarv on ligikaudu 1,1 miljonit, millest välismaal elavad rahvuskaaslased moodustavad umbes 15 protsenti, kirjutavad ERR Uudised.    Seega elab väljaspool Eestit hinnanguliselt 150 000200 000 eestlast.    Rahvastikuministri büroo märgib, et täpset väliseestlaste arvu on raske esitada, sest paljud riigid ei registreeri oma elanike etnilist päritolu ning suur osa väljarännanud eestlaste järglastest on segunenud või assimileerunud asukohamaa rahvastikku ja ühiskonda.    Suurima väliseestlaste arvuga maad, kus elab üle 20 000 eestlase, on Venemaa, Soome, Rootsi, USA ja Kanada.    Rahvastikuministri büroos valminud Rahvuskaaslaste programmi 20092013 põhieesmärk on toetada eestluse  säilitamist ja arendamist väljaspool Eestit ning see viiakse järgmistes valdkondades: kultuuripärand, haridus, kultuur, teabevahetus, kirikud ja kogudused, väliseestlaste tugipunktid ja tagasipöördumine.    www.DELFI.ee